Miután az 1970-es években visszaállt Spanyolországban a demokratikus rend, a katalán válogatott több felkészülési mérkőzésen is pályára lépett, többek között Jugoszlávia vagy Bulgária ellen. 2002. május 5-én Brazília volt az ellenfél, akik a közelgő világbajnokságra készültek. A mérkőzést a brazilok nyerték 3-1-re. Két év múlva újra megmérkőzött egymással a két csapat, ezúttal 5-2-re nyertek a brazilok.